JohanHeinsen/ENO huggingface dataset:
Aarhuus Stifts-Tidende, 1844-06-28
For den mig i en saa lang Række af Aar skjænkede Velvillie og Tillid aflægger jeg herved mine ærede Handelsvenner, og et æret Publicum, min forbindtligste Tak, og haaber jeg, at see denne Velvillie og Tillid overdraget paa mine Efterfølgere. Aarhus, d. 20de Juni 1844. ærbødigst J. F. W. Röse.
Aarhuus Stifts-Tidende, 1844-06-28
I Henhold til Forestaaende tillade vi os herved paa det bedste at anbefale os, og idet vi gjöre opmærksom paa, at vi attraae uforandret fra 1ste Juli at fortsætte den af Hr. J. F. W. Röse förte Klæde, Colonial- og Viin-Handel, forsikkre vi, at vi bestandig skulle anvende al vor Flid, for i enhver Henseende at erhverve os vore ærede Lunders Tilfredshed, idet vor Bestræbelse stedse vil gaae ud paa, til enhver Tid, at holde et velassorteret Lager af bedste Vare, til de billigste Priser, hvorved vi haabe, at gjöre os vore ærede Kunders Velvillie og Tillid værdig. Aarhus, d. 20de Juni 1844. ærbødigst Röse & Gerdes. Anm. Som Fölge af forestaaende Forandring, bede vi vore ærede Kunder tilgive, at Udsalg i saavidt muligt - ikke finder Sted i 3 Dage, nemlig: den 30te Juni, 1ste og 2den Juli, hvorser vi haabe vore Kunder vise os den Godhed, om muligt, at forsyne dem forinden. æbødigst Röse & Gerdes.
Aarhuus Stifts-Tidende, 1844-06-28
Ifølge mit Forlangende fratræder jeg fra 1ste Juli d. A. aff den hidtil af mig førte Agentur for BrandAssurance-Foreningen i Altona; hvilket jeg ikke vil undlade at meddele. Aarhuus, den 27de Juni 1844. J. Meulengracht.
Aarhuus Stifts-Tidende, 1844-06-28
J Henhold til Ovenstaaende bekjendtgjøres herved: at jeg fra 1ste Juli førstkommende af Directionen for BrandAssurance-Foreningen i Altona er overdraget Agenturet for Samme for Aarhuus og Omegn, og anmodes derfor de, som fra fornævnte Tid enten ønske at assurere eller hvis Policer udløbe, behageligen at vilde henvende sig til S. Andersen, Aarhuus, den 27de Juni 1844. Postfuldmægtig.
Aarhuus Stifts-Tidende, 1844-06-28
Dampskibet "Iris" Capt. P. E. Sletting, K. M. ankommer hertil fra Kjöbenhavn Löverdagen den 29de ds. og afgaaer igjen til Kjöbenhavn Mandagen den 1ste Juli om Morgenen Kl. 6, medtagende Passagerer, Stykgods og Kreaturer. Man behage at henvende sig til Aarhus, 24de Juni 1844. A. Thomsen, Mægler. 1833, En Bondegaard, beliggende omtrent 1 Miil vesten for Aarhuus, i en smuk og frugtbar Egn, er, paa Grund af anden Bestemmelse, at faae tilkjøbs underhaanden. Jorderne, der staae for Hartkorn Ager og Eng efter den nye Matricul circa 3 1/2 Tde og hvori haves Mærgel i Overflødighed, udgjør et Areal af omtrent 30 Tdr. Land, af fortrinlig Beskaffenhed. Udsæden har hidtil været: 4 a 5 Tdr. Rug, 7 a 8 Tdr. Byg, 7 a 8 Tdr. Havre, foruden Kartofler og Bælgsæd, og Kreaturholdet 4 Heste og 10 Fækreaturer. Af Enghøe avles aarlig c. 20 Læs, og bemærkes det: at Bygningerne bestaae af 4 Længder, der ere vel vedligeholdte. Pengevilkaarene kunne blive fordeelagtige for Kjøberne. Nærmere Oplysning denne Eiendom betræffende erholdes ved personligen eller i frankerede Breve at henvende sig til Undertegnede. Aarhuus Commissionscontoir, den 24de Juni 1844. A. Hansen.
Aarhuus Stifts-Tidende, 1844-06-28
For et eenligt Fruentimmer er en Fribolig ledig i den herværende Asylbygning. Ansøgninger herom kunne, indtil førstkommende Juni Maaneds Udgang, indgives til Forstanderskabet for Asylet. Kun Saadanne, som have de i Jndbydelsen i Marts 1840 antydede Qvalificationer, kunne vente at komme i Betragtning. Kallundborg, den 27de Mai 1844.
Aarhuus Stifts-Tidende, 1844-06-28
Paa Forstanderskabets Vegne Buhl, Sognepræst.
Aarhuus Stifts-Tidende, 1844-06-28
Atter er jeg forsynet med meget gode Blaar, samt Hør, hvilken Hør isærdeleshed anbefales dHrr. Skomagere, da den overgaaer Hamp saavel i Fiinhed som Styrke. C. Stab, Volden Nr 898, ved Siden af Hr. Uhrmager Holstebroe.
Aarhuus Stifts-Tidende, 1844-06-28
Hos Undertegnede er arriveret Hollandske og Schweitzer Oste, fødde og sure Kirsebær, fiin og ordinair maskinbrændt malet Kaffe. Riismeel, Havregryn, udmærket Kartoffel meel samt fiin Perle-Sago. Fredericia, den 2de Juni 1844. J. C. Jacobsen.
Aarhuus Stifts-Tidende, 1844-06-28
Hvor et nyt dobbelt Sengested med Mahognie Himmel, der afvigte Efteraar er kjøbt paa Meubelmagazinet hersteds for 20 1, nu, af Mangel paa Plads, er at erholde tilkjøbs underhaanden for 15 2, anvises af A. Hansen, Commissionair.
Aarhuus Stifts-Tidende, 1844-06-28
En fiin sort Klædning er indlagt til Salg hos Skræder Christensen, bedst passende for en Skolediscipel Sammesteds kan en Dreng eller Forbundter strax blive antagen i Lære paa billige Vilkaar.
Aarhuus Stifts-Tidende, 1844-06-28
Der kan daglig bekommes nye Kartofler hos S. Gundersen.
Aarhuus Stifts-Tidende, 1844-06-28
En Dreng med gode Recommandationer kan strax blive antagen i Handelslære hos Undertegnede. Fredericia, den 25de Juni 1844. J. C. Jacobsen.
Aarhuus Stifts-Tidende, 1844-06-28
Paa en Herregaard i Nærh den af Skanderborg kunne 2de dygtige Malkepiger strax erholde Tieneste. De som maatte attraae Samme ville snarest muligt melde sig personligen hos mig og medbringe Skudsmaal. A. Hanien, const. Fæstemand.
Aarhuus Stifts-Tidende, 1844-06-28
De fra Ringkloster bortredne Heste ere nu fundne den Ene i Torrild, den Anden i Vedslet, men formodes komne fra Gangsted. Personerne som have reddet den vare trøieklædte, den Ene med luse Beenklæder.
Aarhuus Stifts-Tidende, 1844-06-28
En Silkeparasol er funden og indleveret paa Adressecontoiret, hvor den mod billig Findeløn og Avertissementets Betaling kan erholdes.
Aarhuus Stifts-Tidende, 1844-06-28
For omtrent fjorten Dage siden er tabt en Uhrkjæde, hvori en Guld Uhrnøgle med en Karniol indfattet, samt en Guld-Tandstikker i Form af en Nøgle; hvilket den retsindige Finder mod en passende Douceur bedes at aflevere til Brændeviinsbrænder S. Thomsen, Paa Den gifte Enke", af Frances Trollope, hvormed er forbunden en gratis Uddeling af classiske Værker, modtages Subskription a 20 s Heftet hos E. N. Kirkerup.
Aarhuus Stifts-Tidende, 1844-06-28
Subskription paa Thorvaldsens og Oehlenschlagers Portraiter, hvoraf Prøve Exemplarer ligge til behagelig Eftersyn hos mig, modtages indtil den 20de Juli d. A., imod Forudbetaling af den særdeles billig Priis 75 Rigsbankskilling pr. Exemplar hos A. Hansen, Commissionair.
Aarhuus Stifts-Tidende, 1844-06-28
Hvis Nogen skulde ønske at erholde ældre Numere af "Corfaren, tildeels complette Qvartaler a 5 1 pr. Qv. og 6 s pr. Numer, da kunne saadanne, naar der opgives hvilke man ønsker, erholdes ved S. Warberg i Aarhuus.
Aarhuus Stifts-Tidende, 1844-06-28
Subskription paa Corfaren, og øvrige Ugeblade og Tidsskrifter fra 1ste Juli modtages fremdeles hos Undertegnede. Enkelte ældre Numere, saavelsom hele Qvartaler, af "Corfaren, kunne efter Bestilling leveres for 6 s Rumeret og 5 ½ Qvartalet. Andr. Chr. Wissing.
Aarhuus Stifts-Tidende, 1844-06-28
Prædikanter paa 4de Søndag efter Trinitatis. Høimesse. Domkirken Hr. Pastor Jespersen Frue Kirke Hr. Consistorialraad Brix; Hospitalskirken Kl. 10 1/2 Hr. Pastor Jahnsen. Aftensang i Domk. Hr. Pastor Fonss.
Aarhuus Stifts-Tidende, 1844-06-28
Førstkommende Fredag holdes Communion i begge Kirker.
Aarhuus Stifts-Tidende, 1844-06-29
No 116. Aar. den 29de Junii. Loverdagen.
Aarhuus Stifts-Tidende, 1844-06-29
Den til Forsendelse med Brevposterne Kongelig allernaadigst alene privilegerede Aarhuus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1844-06-29
Blandinger. Ved en glimrende Fest, som nys fandt Sted i Paris, fængsledes Alles Øine af et overordentlig rigt og pragtfuldt Perlehalsbaand, som bares af Grevinde Duchatel. Phantasterne beundrede det; satte Mænd vurderede det. Men dog, tog en Hertuginde Ordet: "dog gjætter Jngen, hvad det har kostet." "Nu spurgte Alle nysgjerrigt. – Fyrretyvetusind Francs og fire Maaneders Jndspærring. - Dette Svar spændte Alles Nysigenhed paa Pinebænken, og Hertuginden maatte fortælle, hvad hun vidste om Halsbaandet. En Morgen, just som Grevinde Duchattel var i Begreb med, at bringe lidt Orden i sine Finantser, kom der en Juveelhandler til hende og falbød hende det kostbare Collier. Prisen, 40,000 Francs, afskrækkede Grevinden, men Smykkets Skjønhed fristede hende. Længe vaklede hun; omsider gjorde hendes Lyst Udslaget. "Vil De gjemme Smykket til mig, sagde hun til Juveelhandlerer: "om fire Maaneder betaler jeg Dem de 40,000 Francs." Juvelereren lod sig det ikke sig to Gange, thi 40,000 Francs uden Afkortning faaer man ikke hver Dag for et Smykke. Neppe er Juveel handleren borte, for den unge Dame hidkalder sin Jntendant. "Jeg reiser bort, sagde hun: "jeg tiltræder en lang Reise; De maa afskedige mine Folk, sælge mine Heste og lukke mit Huus." Og endnu samme Aften reiste Grevinden, traadte i et Kloster, og forsagede Verden – i fire Maaneder. Da denne Tid var omme, forlod hun triumpherende sit Tilflugtsted, nu havde hun sammensparet 40,000 Fres., og nu kjøbte hun det herlige Collier.
Aarhuus Stifts-Tidende, 1844-06-29
Grev Castellane i Paris har undfanget en sublim Tanke. Han vil nemlig foranstalte en Skjønheds Udstilling, i det Øiemed, at forædle den forfaldne menneskelige Race. Jocke, Klubben sysselsætter sig med Hestenes Forædling; Regjeringen søger, ved Malerie og andre Udstillinger, at ophjælpe Kunst og Jndustri, Haveselskaberne have travlt med Blomster; Landhuusholdningsselskaberne udsætte Præmier for de bedste Tyre, Køer og Sviin – men endnu har Jngen tænkt paa Menneskeslægtens Forædling. Denne storartede Tanke vil nu den ædle Greve bringe i Udførelse, og har til den Ende besluttet som følger: Under hans Præsidentur skal der dannes en Jury af tolv mandlige og tolv qvindelige Skjønhedskjendere. Hvert femte Aar vælger ethvert Departement Tre af de smukkeste Ungersvende og Tre af de smukkeste unge Piger, og sender dem til Paris. Blandt disse Candidater vælger Selskabet de tolv skjønneste Mænd og de tolv skjønneste Piger. Af disse udsøgte Par udvælger Skjønhedsjuryen igjen den allersmukkeste Mand og dito Pige, og disse proklameres nu som Skjønhedens Konge og Dronning; de andre elleve Par danne dette nye Kongedommes Hofstat. Konge og Dronning føres, med deres Hof, i Triumph gjennem hele Paris, ledsagede af de andre 486 Ynglinger og Piger, som fra Departementerne ere sendte til Concursen. Efter denne Høitidelighed blive de tolv udvalgte Par anstændigt udstyrede paa Selskabets Bekostning og gifte med hinanden, Kongen med Dronningen, og Hofkavallererne med Hofdamerne, hvorpaa de igjen bringes tilbage til deres Departementer. De Børn, som disse tolv Fuldblodspar faae, opdrages, uddannes og etableres paa Selskabets Bekostning. For de frugtbareste Ægtepar udsættes betydelige Præmier. Nu, hvad sige vore Læsere til dette glimrende Project? Det er idet mindste godt opfundet.
Aarhuus Stifts-Tidende, 1844-06-29
En rædsom Ulykke har tildraget sig i den allerede ved lignende Katastropher bekjendte Kulgrube ved Hor log. J en Dybde af 285 Metres har der fundet en Explosion Sted, hvis Aarsag man ikke har kunnet og rimeligviis aldrig vil kunne opdage. J det Øieblik, Knaldet skeete, steeg en Arbeidsmester, ledsaget af en Landmand fra Omegnen, ned i Schachten, og disse modige Mænd lykkedes det, i Nærheden af Explosionsstedet, at bringe fire haardtsaarede Arbeidere op af Gruben. Aftenen efter fremdrog man sexten Liig. Jalt have 20 Mennesker mistet Livet. Det er mærkværdigt, at Arbeiderne i en Grube, som ligger dybere end den, hvor Gasset tændtes, ikke have fornummet det Mindste til Explosionen, skjøndt denne var saa stærk, at Taget, hvormed Schachten er bedækket, blev afrevet.
Aarhuus Stifts-Tidende, 1844-06-29
J et østerrigsk Jnfanteriregiment tildrog sig for kort siden følgende Curiosum: En Soldat var idømt 20 Stokkeprygl, og ved saadan Leilighed skulle Corporalerne bære Hesselstokke, som ere forsynede med Regimentsseglet. Da nu Sergeant-Majoren melder den tjenestegjørende Stabsofficier, at Straffen er bleven fuldbyrdet, saa spørger Stabsofficieren: "Men J har dog vel ladet ham Pryglene tildeele med beseglede Stokke? – – "Jeg beder og Forladelse, Hr. Oberst vagtmester, der var just ingen beseglede Stokke ved Haanden." – "Min Gud, Men J veed jo dog, at alle Prygl skulle appliceres med beseglede Stokke!" nægteligt, Deres Naade, men . . . . . Nu, saa gjør det i en Hast om igien, og giv ham endnu 20, men med beseglede Stokke, Hallunker for at jeg ikke skal sende Obersten en falsk Rapport.
Aarhuus Stifts-Tidende, 1844-06-29
En gammel Moldauerinde i Siebenbürgen afgik ved Døden i April d. A., og kort efter døde adskillige Andre, størstedeels aldrende Personer. Landsbyens Jndvaanere faldt nu paa den ulykkelige Tanke, at den først Afdøde maatte have været en Vampyr, og at det maatte være hende, som havde voldet alle de paafølgende Dødsfald. Jfølge denne Tro bleve Præsterne, Forstanderne og alle Gamle af græsk Confession enige om at opgrave den gamle Kone, hvilket ogsaa blev udført i hele Befolkningens Paasyn. Skjøndt Liget allerede var gaaet i Forraadnelse, saa troede man dog ikke paa den Gamles Død, men vilde drive en skarpt tilspidset Træpæl gjennem hendes Hjerte, for at hun ikke skulde drage flere Menneske offre efter sig. Vel lykkedes det Dominaldommeren som tilfældigviis kom til, at forhindre dette, dog adspredtes Mængden ikke, for man havde skaaret Næse og Øren af den Døde og stoppet hendes Mund fuld af Hvidløg.
Aarhuus Stifts-Tidende, 1844-06-29
Dr. Magendie har i Videnskabsacademiets sidste Møde i Paris anmeldt, at have fundet ægte Kokopper paa en Ko. To Malkepiger havde faaet dem, og de ere strax med Held blevne indpodede adskillige Børn. Det er af stor Vigtighed, igien at erholde oprindelige Kokopper, og Kjendsgierningen er saameget interessantere, som man ingen Kokopper havde fundet hos Køer siden Aaret 1836.
Aarhuus Stifts-Tidende, 1844-06-29
En Amerikaner ved Navn Colt har opfundet et Batteri, der retter sine Skud under Vandet mod Skibene, og vil være af stor Vigtighed, hvor det gjælder at forsvare Indgangen til Havne.
Aarhuus Stifts-Tidende, 1844-06-29
For Tribunalet i Valenciennes var nys en Forbryder i Forhør, tiltalt for Falsk. Han bad, at man vilde vise ham den Vexel, han skulde have forfalsket, men neppe var den i hans Hænder, for han rask stak den i Munden og sank den. Undersøgelses dommeren tabte imidlertid ikke sin Aandsnærværelse. Han lod strax en Læge kalde, og Denne maatte ordinere den Anklagede et stærkt Brækmiddel. Vexlen kom ganske rigtigt for Dagen og blev af Sagkyndige erklæret for falsk.
Aarhuus Stifts-Tidende, 1844-06-29
Ved Ypern har en Kone paa 95 Aar nys giftet sig med en Mand paa 32 Aar, som hun havde opdraget fra hans tredie Aar af. Hun har været gift to Gange for, den første Gang 50 Aar, den anden 20.
Aarhuus Stifts-Tidende, 1844-06-29
Man fortæller i Königsberg en Anecdote, som i høi Grad characteriserer den humane Overpræsident sammesteds. Ved at besee Bygningsarbeidet ved Fæstningen, møder han en gammel Arbeidsmand, der strax gjenkjender ham som sin fordums Krigskammerat og tilraaber ham: "Bütticher, hvor Du er pæn, Du sidder vist godt i det Kan Du huske, hvorledes jeg pleiede Dig, da Du var bleven saaret ved Katzbach, Overrasket af dette Gjensyn underholdt Overpræsidenten sig længe med den simple gamle Mand og bad ham komme op paa Slottet næste Dag, hvor han da, til sin store Forundring, erfarede, at hans fordums Underofficier nu beklæder den høieste Post i Provindsen. Han fik strax en passende Betjening. Den Berliner Politiraad Dunker har for kort siden aflagt et Besøg i Leipzig, hvor man har brudt Hovedet, for at komme efter, hvad hans Ærinde, egentligen kan have været. Nu erfarer man herom Følgende: En Morgen ganske tidligt træder Politi raaden ind til den berømte Actrice, Charlotte von Hagn, der i denne Tid giver Gjæsteroller i Leipzig, og begynder formeligen at anstille et Forhør med hende. Hun er imidlertid, som bekjendt, en fifsig og aandrig Pige, og vil slet ikke indlade sig paa dette Forhør. - Nu rykker han ud med sin sande Mening, og siger hende, at han er kommen fra Berlin, for at udspørge hende angaaende en Fornærmelse, som hun i denne By har tilladt sig mod en meget høitstaaende Familie, hvornæst de videre Skridt mod hende vilde vorde foretagne. Hiin Fornærmelse skal have bestaaet deri, at Frøken von Hagn har sagt paa Scenen: "J mangen stor Familie findes kun et bedragersk Skin af udvortes Anstand; Manden holder til med Kammerpigen, Fruen med Jægeren osv. Nu fremtog Kunstnerinden sin Rolle og viste Politiraaden, at hine Ord stode deri, frabad sig, kort og bittert, hans videre Besøg, og erklærede, at ville klage, saasnart hun kom tilbage til Berlin.
Aarhuus Stifts-Tidende, 1844-06-29
Den preussiske Regjering havde, som bekjendt, udsat en Præmie af 50,000 Rigsdaler for Opfindelsen af en Maade at fabrikere Papiirpenge paa, der ikke kunde eftergjøres. En Mand fra Liegnitz har nu anmeldt for Ministeriet, at han, efter lang Eftertanke, omsider har været saa heldig at løse Opgaven; men at han ikke vil meddele nogen Anden sin Hemmelighed, end Kongen selv, og det endog blot mundtligt.
Aarhuus Stifts-Tidende, 1844-06-29
Den 9de Juni slog Lynilden ned i Kirken i Jngelmünster (i Belgien), netop paa en Tid, da den, formedelst Christi Legemsfest, var opfyldt med Mennesker, 95 Mandspersoner, men ikke et eneste Fruentimmer, bleve trufne af Lynet. Den vidunderlige Virkning, som det electriske Fluidum frembragte, lader sig hverken sige eller beskrive. Nogle berøvedes Saalerne under deres Skoe eller Støvler, uden forresten at være blevne trufne. Een var Øret bleven revet af: paa Flere var Haaret sveden eller Klæderne forbrændte, osv.
Aarhuus Stifts-Tidende, 1844-06-29
J Wien har en Pladskregn nylig ledet til en ikke uvigtig Opdagelse. Overalt i Byen gives underjordiske Render til Vandets Afledelse og disse synes Tyvene at have udkaaret til Værksteder, deels for om Natten at kunne liste sig ind i Husene gjennem Sidekanalerne, deels for at gjemme Tyvekosterne. Efter en stærk Pladskregn hørte man nu et Raab om Hjælp ved en med Gitterværk omgivet Aabning i en af Hovedrenderne, og da en Stige nedlades, kom to Drabantere op, som meldte, at der endnu vare 3 Kammerater nede i Renden, hvis de ikke allerede vare druknede. Man fandt hos dem Lamper, Svovlstikker, Dirker, File og andre Redskaber for deres lovstridige Jndustri, der synes hidtil at have været Politiet aldeles ubekjendt og ikke dreven ganske i det Smaae.
Aarhuus Stifts-Tidende, 1844-06-29
J et Værtshuus ved München sad forleden Dagen Jagtbetjent med Bossen mellem fine Knæe og drak et Glas Øl, men idet han reiste sig op, gik Geværet af, og Kuglen foer igjennem Loftet op i anden Etage, hvor Værten just sad ligeovenover og trak sine Støvler paa. Da man kom op til ham, laa han død paa Gulvet. Kuglen var gaaet ham igjennem Hovedet.
Aarhuus Stifts-Tidende, 1844-06-29
Allgem. Zeitung melder fra London, at et halvthundrede Polakker havde sammensvoret sig for at myrde Keiser Nicolaus, og at Grev OstrowskiSøn af den forrige Commandant for den polske Nationalgarde, havde budt sin Skræder 10 Pd. St. hvis han istedetfor Mesteren selv maatte reise til Windfor med et Par af Keiseren bestilte Beenklæder. Til Videnskabernes Academie i Stockholm er indberettet, at en ved den svenske Kyst beliggende Ø. i Løbet af femten Aar har hævet sig saaledes over Havets Overflade, at man nu kan see Kirkegaardsmuren i en Frastand, hvor man tilforn kun var istand til at øine Taarntaget. Denne Jagttagelse er af stor Vigtighed for Geologerne.
Aarhuus Stifts-Tidende, 1844-06-29
Lieutenant Fahnehjelm, der har opfundet et nyt Dykkerapparat, har faaet Tilladelse til at bringe et i Stockholms Havn Aar 1628 sunket Linieskib op af Dybet.
Aarhuus Stifts-Tidende, 1844-06-29
Paa Gothland i Sverrig er atter skeet et betydeligt Fund af gamle Mynter. En Mand som var ude at fiske i Fardume Kjær stødte der paa en betydelig Sølvskat, som for en stor Deel, ved Vandets Jndskjæring, var udgledet i Søen fra Strandbredden tilligemed den Steen, ved hvilken Skatten har været nedsat, og hvor den øvrige Deel af samme ogsaa fandtes. Fundet bestaaer af 1142 Stkr. kuhiske Sølvmynter, slagne for endeel i det 9de Aarhundrede efter vor Tidsregning. "Glasgow-Constitutional indeholder en meget lang Beskrivelse over Kronprindsen af Danmarks Ophold i denne Stad fra 7de til 11te Junii. Efter at Hs. K. H. havde beseet alle dens Mærkværdigheder, og besøgt flere udmærkede Fabriker, begav han sig til Stadens Børs, og skjøndt det allerede var saa silde, at Børstiden næsten var forbi, havde de meest anseete Borgere dog forsamlet sig der, forat modtage ham paa en udmærket Maade. Alle hilsede Prindsen og stode med blottede Hoveder saalænge han opholdt sig i Børssalen. Derfra begav han sig til Hr. Napiers store Skibsværft, for at besee det næsten færdige store og smukke Dampskib City of London. Prindsen undersøgte meget nøie hver enkelt Deel af dette udmærkede Skib, og røbede megen Sagkundskab. Hs. K. H. bevægede sig op og ned ad Stigerne - hedder det – med en Sømands Lethed. Blandt de mange Fester som gaves til Ære, for Prindsen udmærkede sig især en paa Calderwood Castle, hos Sir Marwell, og en paa Lord Beldhavens Slot, hvor det talrigt forsamlede Selskab havde ved Afskeden hilset ham med megen Acclamation. Den 11te Juni havde Prindsen med sit Følge forladt Glasgow paa Dampskibet "Shandon, og gik igiennem Caledonia Kanalen til Jnverness. (Beretninger fra Gibraltar melde, at man venter den danske Kronprinds med to Fregatter til Marocco.)
Aarhuus Stifts-Tidende, 1844-06-29
Bogtrykker Menck i Hamborg har hos de tydske, svenske og danske Regjeringer anholdt om Patent paa en af ham opfunden Maade til at udføre Sætningen ved Bogtrykkerarbeidet efter et nyt System, ifølge hvilket en Sætter vil kunne udføre sit Arbeide i en Trediedeel kortere Tid end nu. Flækken Wedel (i det Holsteenske) er atter bleven hjemsøgt af Jldsvaade. Natten til den 8de Juni afbrændte 6 Bygninger, hvorved 11 Familier bleve huusvilde. Dagen efter denne Rædselsnat blev en Jsralit fra Kjøbenhavn, Louis Bauer, der ved Daaden optaget i den christne Menighed. J Groswittensee, 2 Miil fra Rendsborg, afbrændte den 16de Juni 9 Huse og Gaarde.
Aarhuus Stifts-Tidende, 1844-06-29
Skibs- og Handels-Efterretninger. Ved Bu sum og Hedewigenkdog (i Nærheden af Tønningen) var indtil den 22de Juni opdrevet og bjerget over 2000 Pakker Tvist, et betydeligt Parti Manchester, Velvet, &c. sandsynligviis for Størstedelen Vare fra det forulykkede Dampskib "Manchester, skjøndt ogsaa flere andre Skibe vare paa samme Tid forulykkede ved Elben og Eideren. Af de i Eideren omdrivende Bragstykker at slutte ere ogsaa en Skonnert og en Kuf gaaede under paa Ydregrundenne. Paa Eideren er desuden sunket et tomastet Skib i Mundingen ved Sudpiepe. Masterne rage accurat op af Vandet. Den 21de Juni laae udenfor Hever en lastet Brig for Anker; der kunde ikke bringes den nogen Hjelp. Dagen efter var intet mere af den at see. Over en Snees Liig vare opdrevne paa forskjellige Steder. Den 22de laae en Skonnert med kappede Master ved Suder dog; den 23de var der intet Spor deraf. Til Büsum var bjerget indtil den 23de: 2200 Pakker Tvist, over 200 Pakker Manchester, henved 100 P. coul. Fløiel, 10 Pakker Till, endeel Pakker Merinos, adskillige Dame- og Herreklæder, &c. Til Hedewigenkoog var indbjerget 40 Pakker med Silketøier, over hundrede Stykker Fløiel, en Mængde hvide Vare a. Ved Neuwerck er der inddrevet endeel af Tvist omslynget Brag og 17 Liig samt bl. a. M. et Patent Uhr, hvis Viser stod paa Kl. 12-1 paa hvilken Tid om Natten Ulykken formodentlig er skeet. Skibet er forsikkret i Hamborg for 400,000 Mk.
Aarhuus Stifts-Tidende, 1844-06-29
Neue Zeitung, fortæller, at en østerrigsk Kjøbmand i Prag og en Kjøbmand i Carlsbad have expederet et Parti Carlsbader Slotsbrøndvand til China.
Aarhuus Stifts-Tidende, 1844-06-29
Af f. Bl. erfares, at den chinesiske Keiser har, for at frelse sine Undersaatter fra den med Oplumsdrikningen følgende Demoralisation, tilbudt det engelske ostindiske Compagnie en aarlig Tribut af 1,500,000 Pd. Sterling (?). under den Betingelse, at Opium ikke maa tilvirkes i de brittiske Besiddelser. (Spium tilvirkes, som bekjendt, af Frøkapslerne af den sovbringende Valmue" (papaver somniserum, hvis egentlige Fædreland er Ægypten, Per sten og Natolien.)